stanford-oval/wikipedia huggingface dataset:
Unified Process
רשימת מקורות

Kroll, Per; Kruchten, Philippe (2003). The Rational Unified Process Made Easy: A Practitioner's Guide to the RUP. ISBN 0-321-16609-4.
Kruchten, Philippe (2004). The Rational Unified Process: An Introduction (3rd Ed.). ISBN 0-321-19770-4.
Larman, Craig (2004). Agile and Iterative Development: A Manager's Guide.  ISBN 0-13-111155-8.
Scott, Kendall (2002). The Unified Process Explained. ISBN 0-201-74204-7.
Bergstrom, Stefan; Raberg, Lotta (2004). Adopting the Rational Unified Process: Success with the RUP. ISBN 0-321-20294-5.
אגם קטושה

| --- | --- |
אין תמונה חופשית
 מידע כללי
 סוג:  אגם 
 מידות
 שטח:  30 הקטאר
 מידע נוסף
 מדינות באגן הניקוז:  רומניה 
 קואורדינטות:  45°25′19″N 27°59′56″E﻿ / ﻿45.422035663746°N 27.998812713801°E﻿ / 45.422035663746; 27.998812713801
  (למפת מחוז גאלאץ מוגדלת) גאלאץ טקוץ' ברשט טרגו בוז'וראגם קטושה(למפת מחוז גאלאץ רגילה) גאלאץ טקוץ' ברשט טרגו בוז'וראגם קטושה
 
אגם קטושה (ברומנית: Lacul Cătușa) הוא אגם טבעי של מים מתוקים השוכן בתחומי העיר גאלאץ, במערבה, בין העיר ובין הקומפלקס המטלורגי של גאלאץ, ארצ'לורמיטל גאלאץ (ArcelorMittal Galați).
האגם הוא בעל צורה מאורכת, מצפון לדרום והשטח שלו 30 הקטרים. בדרום האגם נחסם על ידי סחף של הסירט והדרך האירופית E87.
האגם אינו מטופח ומוזרמים אליו המים המשומשים של הקומפלקס המטלורגי. ספורטאי קיאקים מתאמנים בו, למרות סכנת הזיהום.
אדראנו הראשון צ'יבו-מאלספינה, דוכס מאסה

אדראנו הראשון צ'יבו-מאלספינה, דוכס מאסה (באיטלקית: Alderano I Cybo-Malaspina; ‏22 ביולי 1690 - 18 באוגוסט 1731), היה דוכס מאסה בין השנים 1715–1731.
ביוגרפיה

אדראנו נולד ב-22 ביולי 1690 במאסה, לקרלו השני צ'יבו-מאלספינה, דוכס מאסה ולתרזה פאמפילי, בתם של קמילו פרנצ'סקו מריה פאמפילי ואולימפיה אלדוברנדיני. ב-29 באפריל 1715 התחתן אדראנו עם ריצ'יארדיה גונזגה, בתם של קמילו השלישי גונזגה, רוזן נובלארה ומטילדה ד'אסטה, ממנה נולדו לו 3 בנות. בנובמבר אותה שנה מת אחיו אלבריקו השלישי צ'יבו-מאלספינה, דוכס מאסה, ואדראנו ירש את נחלותיו. ב-18 באוגוסט 1731 מת אדראנו במפתיע במאסה, ובתו מריה תרזה צ'יבו-מאלספינה, דוכסית מאסה ירשה את נחלותיו.
משפחתו

ב-29 באפריל 1715 התחתן אדראנו עם ריצ'יארדיה גונזגה, בתם של קמילו השלישי גונזגה, רוזן נובלארה ומטילדה ד'אסטה, ממנה נולדו לו 3 בנות:
מריה תרזה צ'יבו-מאלספינה, דוכסית מאסה (1725–1790), התחתנה עם ארקולה השלישי ד'אסטה, דוכס מודנה.
אנה מריה מתילדה צ'יבו-מאלספינה (1726–1797), התחתנה עם אורציו אלבני, נסיך סוריאנו נל צ'ימינו השני.
מריה קמילה צ'יבו-מאלספינה (1728–1760), התחתנה עם רסטאינו ג'ואקינו די טוקו קנטלמו סטוארט.
אדרא רבא

אדרא רבא (בעברית- האספה הגדולה) הוא מאמר מספר הזוהר, המתאר את התאספות חבורתו של רבי שמעון בר יוחאי, לשם גילויים של סודות קבלה שלא התגלו עד אז. המאמר עוסק ברובו בתיקוני "הפרצוף העליון" והוא מופיע בספר הזהר בתוך פרשת נשא (דף קכז, ב - דף קמה, א).
אדרא פירושה "אספה", (ותרגומו המילולי מארמית: גורן) והחלק נקרא בשם זה מפני שתלמידיו של ר' שמעון בר יוחאי נאספו לשמוע את דברי רבם. הכינוי רבא פירושו - הגדולה, להבדילה מן האדרא זוטא (אספה קטנה), המופיעה בפרשת האזינו, אותה כינס רבי שמעון ביום מותו.
תלמידיו של רבי שמעון בר יוחאי הנזכרים באדרא: רבי אלעזר ברבי שמעון (בנו), רבי אבא, רבי יהודה, רבי יוסי בר יעקב, רבי יצחק, רבי יחזקיה בר רב, רבי חייא, רבי יוסי ורבי ייסא.
על פי פיוט בר-יוחאי לרבי אברהם אזולאי חברי האידרא כנגד עשר הספירות:
כתר-רשב"י
חכמה-רבי אלעזר בנו
בינה-רבי אבא
חסד-רבי יהודה
גבורה-רבי יצחק
תפארת-רבי יוסי בר יעקב
נצח-רבי חזקיה
הוד-רבי ייסא
יסוד-רבי חייא
מלכות-רבי יוסי
ספר האידרא רבא, עם פירוש יין הרקח מאת רבי יהודה פתיה, בגדאד, 1908
במהלך ה"אספה" מבקש רבי שמעון מכל אחד מן המשתתפים לשאת דרשה בעצמו. כל אחת מן הדרשות מתייחסת לאיבר אחר מן ה"פנים העליונות" ורבי שמעון בר יוחאי מסביר לתלמידיו, כי אמירתה של כל אחת מן הדרשות מתקנת את "התיקונים העליונים". לקראת סוף האידרא, במהלך הדרשה של רבי שמעון עצמו, נפטרים שלושה מן התלמידים- רבי יוסי בן רבי יעקב, רבי חזקיה ורבי ייסא.
עיקר קבלת האר"י כפי שבאה לביטוי בכתבי רבי חיים ויטאל, מיוסדים על הכתוב בשתי ה'אידרות'.
מנהגים

בליל שבועות נפוץ מנהג לקרוא את האדרא רבא, כפי שמופיע בתיקון ליל שבועות. יש הנוהגים להוסיף את האדרא זוטא, בהתאם לזמן הנותר בלילה.
ישיבת האידרא נקראת כך על שם קטע זה בזוהר.
מערת האדרא רבא

זאב וילנאי זיהה את מערת האדרא ליד כביש מירון - צפת, נ.צ. 766465 / 244188 וציין שבשנת 1955 נבנה שם בניין קטן .
זיהוי נוסף למערה נמצא בכביש המוביל (מדרום) לקדיתא נ.צ. 767484 / 244494
שני המקומות אינם נכללים ברשימת המקומות הקדושים ליהודים, בישראל.
לקריאה נוספת

מלילה הלנר-אשד, מבקשי הפנים: מסודות האדרא רבא שבספר הזוהר, ידיעות ספרים 2017
הערות שוליים

↑  הקדמה לספר 'יפה שעה' פירוש על האידרא רבא של הרב שלמה הכהן מסלוניקי. ההקדמה נכתבה בידי תלמיד מישיבת שער השמים (באתר ספרי עברית)
↑  וכרמז על שם מייסדה, בעברו הרב הראשי לישראל, שלמה גורן
↑  זאב וילנאי, אריאל - אנציקלופדיה לידיעת א"י, 1976, עמ' 67-66
↑  מקומות ואתרים קדושים, באתר המרכז הארצי לפיתוח המקומות הקדושים
| ספר הזוהר |
| --- | --- | --- |
| חלקי הספר | רעיא מהימנא • תיקוני הזוהר • זוהר חדש • אדרא • אדרא רבא • אדרא זוטא • ספרא דצניעותא |  |
| דמויות | רבי שמעון בר יוחאי • רבי אלעזר ברבי שמעון • רב המנונא סבא • רבי חזקיה • הינוקא מכפר סכנין |  |
| חיבור ספר הזוהר | רבי משה די לאון‎ • מטפחת ספרים • רבי יצחק דמן עכו |  |
| פירושים | כתם פז • הסולם • מתוק מדבש |  |
| שונות | כגוונא • בריך שמיה • פתיחת אליהו הנביא • פרישי מדברא • עולימתא שפירתא |  |
| --- | --- |
בקרת זהויות :  BnF: cb17788416d (data) 
ערך זה הוא קצרמרבנושא ספרות תורנית. אתם מוזמנים לתרום לוויקיפדיה ו.
אברהם כהן (ברימו)

| --- | --- |
אין תמונה חופשית
 לידה:  1958 (בן 66 בערך) המדינה האימפריאלית של איראן
 תאריך עלייה:  1964
 מדינה:  ישראל ישראל
 כינוי:  ברימו
 השתייכות:   צבא הגנה לישראל
 תקופת הפעילות:  סדיר: 1976–2002 מילואים: 2002
 דרגה:    אלוף-משנה
 תפקידים בשירות
 מפקד פלוגת צמ"ה בגדוד 605  סמג"ד בגדוד 601  קצין הנדסה ביק"ל  קצין הנדסה באוגדת עזה  קצין ההנדסה של הגיס הצפוני
 פעולות ומבצעים
 פיגוע כביש החוף  מבצע ליטני    מבצע שלום הגליל    המערכה ברצועת הביטחון  האינתיפאדה השנייה    מלחמת לבנון השנייה    מבצע צוק איתן
 עיטורים
   צל"ש הרמטכ"ל
 
אברהם (אבי) "ברימו" כהן (נולד ב-1958) הוא קצין צה"ל במילואים בדרגת אלוף-משנה. ברימו משרת בחיל ההנדסה הקרבית וזכה לצל"ש הרמטכ"ל על התנדבותו ולחימתו במלחמת לבנון השנייה.
ביוגרפיה

אברהם כהן נולד באיראן ובגיל 6 עלה עם משפחתו לישראל. בצעירותו למד בפנימיית כפר חסידים, שם קיבל את הכינוי "ברימו".
ביוגרפיה > שרות צבאי

ב-1976 התגייס לצה"ל. בהתחלה רצה לשרת בחטיבת הצנחנים אך כשראה את הציוד המכני ההנדסי ליד הבקו"ם שינה את דעתו והתגייס לחיל ההנדסה. ב-1978, במהלך קורס ההשלמה החיילית לקורס קצינים בצה"ל, בעודו נוסע בכביש החוף אירע פיגוע כביש החוף בו 11 מחבלים פלסטיניים מהפת"ח השתלטו על אוטובוס, חטפו אותו ולבסוף פוצצו אותו תוך שהם רוצחים 35 ישראלים ופוצעים 71. ברימו מיד הגיע לזירת הפיגוע, עזר לחלץ את הנפגעים ואף השתלט על אחד המחבלים שניסה להימלט ומסר אותו לשוטרים. אחרי הפיגוע השתתף ברימו במבצע ליטני ולקח חלק בפתיחת צירים בתל שרייפה ובמארג' עיון.
ב-1981 שהה ברימו בדרום לבנון והוביל בה פעילות הנדסית במובלעת הנוצרית. ב-1982 השתתף במבצע שלום הגליל כמפקד פלוגת הצמ"ה של גדוד 605 ופיקד על כוחות שפרצו דרכים לסיירת גולני ובפרט את הדרך לבופור, וכן ביצע פעילות הנדסית נוספת של בניית מחפורות ומוצבים לחיילי צה"ל, וכן פינוי שלגים והכשרת מנחת לחיל האוויר הישראלי בדאמור. הוא קודם לתפקיד סמג"ד 601 ושהה בדרום לבנון עד הנסיגה לרצועת הביטחון ב-1986. בסיום תקופה זו יצא ללימודים בפו"ם, שלאחריהם מונו כקצין הנדסה ביחידת הקישור ללבנון (יק"ל). במסגרת תפקיד זה הקים את פלוגת החבלה בצד"ל והקים מפעל בטון על מנת לסייע ללבנונים התומכים בישראל לסלול כבישים. בשנת 1990 שימש כמדריך בקורס מפקדי פלוגות של חיל ההנדסה וב-1991 מונה לקצין הנדסה אוגדתי בדרגת סגן-אלוף. בעקבות הנסיגה מלבנון בשנת 2000 עבר ברימו לשרת באוגדת עזה וב-2002 השתחרר מצה"ל בדרגת סגן-אלוף.
בסוף 2005, בעקבות תוכנית ההתנתקות מרצועת עזה, מונה ברימו להיות האחראי מטעם משרד הביטחון על פינוי החפצים האישיים של מפוני גוש קטיף ועל הריסת המבנים שהשאירו מאחור.
ביוגרפיה > שרות צבאי > במלחמת לבנון השנייה

ב-12 ביולי 2006 אירעה חטיפת אהוד גולדווסר ואלדד רגב, מה שהוביל לפריצתה של מלחמת לבנון השנייה. למרות שלא זומן למילואים עקב גילו, הוא התעקש להתנדב והגיע למטה מפקדת ההנדסה של פיקוד צפון, שם התעקש להתנדב ולסייע. הוא צורף לצוות חשיבה של "היום שאחרי" ובו הציע לכבוש מחדש את הבופור ואת רכס פארון ע'נדוריה כדי לשלוט על השטח. בביקור של אלוף פיקוד הצפון אודי אדם העלה ברימו את הצעותיו אך אלה נדחו בטענה שהם "לא רלוונטיים" מאחר שכוח של חי"ר ושריון מאוגדה 162 תקוע 4 ימים בלי אספקה מאחר שלוחמי ההנדסה לא מצליחים להגיע אליהם. דבר זה דרבן את ברימו לרדת לשטח ולסייע במאמצי פריצת הצירים והחילוצים.
ב-2 באוגוסט 2006 ירד שוב ברימו לשטח. הוא פיקד על כוח שמנה 3 דחפורים ו-3 טנקים, שמטרתם הייתה לפתוח ציר לחיילים שהיו תקועים באזור מכון המים ליד טייבה, כ-5 ק"מ ממטולה. תחת פיקודו של ברימו, שהוביל רגלית את לוחמי ההנדסה הקרבית, הכוח שינה גישה וניצל את התוואי הקיים כדי להגיע לכוחות, תוך שהם מנקים את הדרך מממטעני חבלה ומוקשים, ואף מחלצים דחפור אחד שהתדרדר לתוך שדה מוקשים ליד רב א-תלתין. הכוח יצא ב-20:00 וחבר לכוח הנצור ב-04:00 והביא לו מים, מזון וציוד. המחבלים ראו זאת ופתחו במטח טילי סאגר על הכוחות. ברימו איתר את כיוון הירי והכווין טנק לכיוונו: הטנק ירה, פגע במחבלים והירי נפסק. בתום הקרב שב ברגל לתוך ישראל כאשר הוא מחלץ חייל שלקה בהלם קרב.
בערב ה-8 באוגוסט 2006 הוביל ברימו, ביחד עם סא"ל אושרי לוגסי, מפקד גדוד 605, כוח הנדסי גדול על מנת לפרוץ ציר בנחל סלוקי. הפריצה עברה בשלום, כמעט ללא ירי על הכוחות, וכאשר הם נתקלו ב"שמורת טבע" (שם קוד למערכת ביצורים, בונקרים ומנהרות תת-קרקעיות של חזבאללה) המחבלים ברחו והשאירו מאחוריהם חומר מודיעיני רב ועשרות רקטות ארטילריות. בשעה 19:00 הגיעו לפתח הסלוקי, אך הורו על ידי הפיקוד העליון לסגת ולחזור אחורנית, דבר שהרגיז מאוד את ברימו, שאף אמר לרמטכ"ל דן חלוץ ש"השארנו מאחור שטח הפקר".
ב-11 באוגוסט 2006 קיבל ברימו שוב פקודה לפרוץ דרך אל תוך הסלוקי, ביחד עם גדוד 605, חטיבת הנח"ל וכוח טנקי מרכבה סימן 4 של חטיבה 401. כאשר הגיעו לפתח הערוץ החל הקרב על הסלוקי: כוחות צה"ל נקלעו למארב של חזבאללה וספגו אש כבדה של טילי נ"ט, פצצות מרגמה ונק"ל. מהירי נפגעו חיילים רבים וכלים רבים, בהם טנקים ודחפורים, ניזוקו מהירי הכבד. הכוח בפיקודו של ברימו עסק בחילוץ החיילים ההרוגים והפצועים, ובחילוץ של הכלים הפגועים. למרות האבדות הכבדות, המשימה הושלמה (אמנם באיחור) ורוב מחבלי חזבאללה שהשתתפו בקרב נהרגו. ברימו סיכם: "הקרב הוכרע לטובתנו, אבל המטרה הסופית לא הושגה. לא השמדנו את כל תשתיות המחבלים".
על רוח ההתנדבות שגילה, על אומץ לבו, נחישותו ועמידתו במשימות תחת אש הוענק לו צל"ש הרמטכ"ל.
ביוגרפיה > שרות צבאי > אחרי מלחמת לבנון השנייה

בתום המלחמה מונה ברימו לקצין הנדסה במילואים של הגיס הצפוני וקודם לדרגת אלוף-משנה.
ב-2014, עם פרוץ מבצע צוק איתן, התנדב לגדוד ציוד מכני הנדסי פיקוד מרכז ("גדוד מבקיעי המרכז") וסייע לוותיקים ללמד את לוחמי ההנדסה כיצד להפעיל את מקדחי-הבורות. הוא נטל חלק גם בלחימה בשטח וסייע לכוחות באיתור וחישוף מנהרות הלחימה של רצועת עזה. על פעולתו במבצע צוק איתן זכה הגדוד לצל"ש הרמטכ"ל.
חיים אישיים

ברימו נשוי ואב לשני ילדים.
אהבה עיקשת

| --- | --- |

 מידע כללי
 מאת:  איאן מקיואן
 שפת המקור:  אנגלית
 סוגה:  רומן
 מקום התרחשות:  לונדון 
 הוצאה
 הוצאה:  ג'ונתן קייפ 
 תאריך הוצאה:  1997
 מספר עמודים:  261
 הוצאה בעברית
 הוצאה:  עם עובד
 תאריך:  1999
 תרגום:  עתליה זילבר
 סדרה
 הספר הבא:  אמסטרדם (נובלה) 
 קישורים חיצוניים
 הספרייה הלאומית:  001847823
 
אהבה עיקשת (באנגלית: Enduring Love) הוא רומן מאת הסופר האנגלי איאן מקיואן שיצא לאור בשנת 1997. הספר עוסק באדם הלוקה בתסמונת דה קלרמבו, מצב בו החולה מאמין שמישהו אחר מאוהב בו.
הספר תורגם לעברית בידי עתליה זילבר ויצא לאור בהוצאת עם עובד בשנת 1999.
בשנת 2004 הופק סרט קולנוע "אין סוף לאהבה" על פי הרומן בכיכובם של דניאל קרייג, ריס איוואנס וסמנתה מורטון.
תקציר עלילה

ג'ו רוז ובת-זוגו קלריסה עורכים פיקניק ביום שהיא חוזרת לאנגליה משהות קצרה בארצות הברית. כשג'ו מתכונן לפתוח את בקבוק השמפניה הם שומעים צעקה ורואים ילד בתוך סל של כדור פורח ואיש נגרר בחבלים אחריו. ג'ו יחד עם עוד ארבעה אנשים שמגיעים למקום מתאמצים להוריד את הכדור-פורח, הם נתלים על החבלים שבכדור, אך פרץ רוח פתאומי מעלה את הכדור לשמים. כולם פרט לאחד מרפים מהחבלים וקופצים, רק אחד מהם נשאר תלוי כשהכדור ממשיך ומתרומם עד שהאיש נופל ונהרג.
אחד העדים למקרה הטראגי הוא ג'ד פארי. ג'ו ניגש עם ג'ד לראות אם האיש שנפל עדיין חי וג'ד מציע שהם יתפללו יחד. הפגישה הקצרה במקום האסון גורמת לתוצאות הרסניות. ג'ו משאיר רושם רב על ג'ד הלוקה בתסמונת דה קלרמבו, החולה בתסמונת מאמין שאדם אחר (ג'ו) מאוהב בו. אהבתו של ג'ד היא אובססיבית, ספק דתית ספק ארוטית. ג'ד עוקב אחרי ג'ו בביתו ומחוצה לו, מתקשר אליו ושולח לו מכתבים. האובססיה של ג'ד משבשת את חייו של ג'ו, מאיימת על אהבתה של קלריסה ומביאה אותו לסף של טירוף ורצח.
במהלך ארוחה במסעדה עם קלריסה והסנדק שלה, הם עדים לניסיון רצח בשולחן סמוך. ג'ו מבין שהכדורים נועדו אליו, ושהמתנקשים טעו בזיהוי בגלל הרכב דומה של המסובים (שני גברים ואשה צעירה). לפני שהיורה מצליח לירות באיש למוות, מתערב ג'ד שנמצא במקום, הוא מסיט את הרובה, ומציל את חיי האיש החף מפשע. בחקירת המשטרה ג'ו מתעקש שג'ד הוא העומד מאחורי הניסיון לרצח, אך השוטרים אינם מאמינים לו, כיוון שהוא אינו זוכר במדויק פרטים שהיו בתקרית. לא ננקטים צעדים נגד ג'ד, וג'ו יודע שהוא עדיין מנסה לפגוע לו.
ג'ו קונה אקדח להגנה עצמית, ובדרכו חזרה לביתו הוא מקבל שיחת טלפון מג'ד הנמצא בדירתו יחד עם קלריסה. כשג'ו מגיע לדירה, הוא רואה את ג'ד יושב על הספה לצד קלריסה. ג'ד מבקש שג'ו יסלח לו, ומכוון סכין אל גרונו שלו. ג'ו יורה בג'ד ופוצע אותו, אך אינו מואשם ויוצא פטור מעונש.
נושאים ותימות ברומן

אהבה עיקשת מתעסק בתימות שבהן עוסק מקיואן ברבים מרומניו. הפער שבין הרציונליות המדעית לבין הרגש הדתי, למשל, הוא אחת מהתימות החוזרות הללו. הקשר המנותח לעומקו בין הזוג ג'ו-קלריסה, קשר המתערער בגלל גורמים חיצוניים, כמו גם בגלל חוסר אמון, הוא נושא העולה גם כן ביצירותיו של מקיואן (למשל בכלבים שחורים).
אהבה נטולת מידה (סרט)

| --- | --- |

 שחקנים ראשיים:  סבטלנה חודצ'נקובה מקסים לגשקין איוואן קולסניקוב סופיה לבדבה יאנג גה דמיטרי אסטרחן יוליה אוג אירינה דמידקינה
 צילום:  סרגיי מוקריצקיי 
 מדינה:  רוסיה 
 חברת הפקה:  אולפני גורקי
 חברה מפיצה:  Karoprokat
 הקרנת בכורה:  רוסיה 22 באוקטובר 2020
 משך הקרנה:  91 דק' 
 שפת הסרט:  רוסית 
 סוגה:  סרט רומנטי, סרט קומדיה 
 דף הסרט ב־IMDb
 
אהבה נטולת מידה (ברוסית: Любовь без размера) הוא שמו של סרט רוסי, קומדיה מלודרמטית בבימויה של מריה שלוגינה ובהפקת אולפני גורקי. בסרט מככבים סבטלנה חודצ'נקובה, מקסים לגשקין ואיוואן קולסניקוב. יציאתו לאקרנים מתוכננת ל-22 באוקטובר 2020.
עלילה

מאשה שרה ורוקדת על הבמה כליווי לכוכב מוסקבאי. עם זאת, היא כבר מעל גיל שלושים והמפיק רומז שהחזה כבר לא עובר "סטנדרטים מקצועיים". היא מחליטה לתקן את המצב, אך לשם כך היא צריכה ללכת עם החבר לשעבר לרגלי אלברוס. באתר הבריאות מחכה לה מפגש בלתי צפוי ואפשרויות חיים חדשות לחלוטין.
שחקנים ודמויות

סבטלנה חודצ'נקובה - מאשה
מקסים לגשקין - סרגיי
איוואן קולסניקוב - איליה
סופיה לבדבה - ליסה
יאנג גה - כוכב
דמיטרי אסטרחן - מנהל מרפאה
יוליה אוג - מנהלת בית הבראה
אירינה דמידקינה
I Drove All Night

"I Drove All Night" (בעברית: "נהגתי כל הלילה") הוא סינגל שהוקלט על ידי הזמרת-יוצרת האמריקאית סינדי לאופר, עבור אלבומה A Night to Remember, שהוא גם אלבום הסולו השלישי שלה. לאופר אמרה שהיא רצתה להקליט את השיר היות שהיא אהבה את הרעיון "של אישה שנוהגת" ו"של אישה בשליטה".
השיר הפך ללהיט בארצות הברית כאשר הגיע למקום השישי במצעד הבילבורד הוט 100 והצליח גם במצעד שירי הפופ.
רקע וכתיבה

השיר נכתב והולחן על ידי הכותבים האמריקאים בילי סטיינברג וטום קלי והוקלט על ידי הזמרת האמריקאית סינדי לאופר. השיר נועד במקור עבור הזמר-יוצר האמריקאי רוי אורביסון, שהקליט אותו בשנת 1987, שנה לפני מותו, אך גרסתו לא הופצה עד 1992, לאחר שגרסתה של לאופר הפכה ללהיט ברחבי העולם.
לשיר גרסת כיסוי שבוצעה על ידי הזמרת הקנדית סלין דיון, שהגיעה למקום הראשון בקנדה הוט 100 ולמקום השביעי במצעד השירים העכשוויים למבוגרים שבארצות הברית, בשנת 2003.
פרסים, מועמדויות והצלחה

לאופר קיבלה מועמדות לפרס גראמי בקטגוריית "ביצוע סולו הרוק הווקאלי הטוב ביותר - אישה". הקליפ של "I Drove All Night", בבימוים של סקוט קלוורט וסינדי לאופר, מציג את שורות הפתיחה מהשיר "Kindred Spirit", תוך שהוא מציג צילומים של מכונית עתיקה ואת לאופר עצמה, כשהיא שרה את השיר.
נכון לאוקטובר 2020, מונה הצפיות של הקליפ עומד על למעלה מ-20 מיליון צפיות.
רשימת השמעה

7" \ קלטת שמע \ תקליטור 3" אמריקאי \ תקליטור 3" יפני
"I Drove All Night" - 4:08
"Maybe He'll Know" (Remix) - 3:41
12" \ תקליטור 3" אירופאי \ תקליטור 5" בריטי
"I Drove All Night" - 4:08
"Maybe He'll Know" (Remix) - 3:41
"Boy Blue" (Live at Le Zenith) - 5:36
פיקצ'ר דיסק בריטי מיוחד
"I Drove All Night" - 4:08
"What's Going On" (Club Version) - 6:35
"Maybe He'll Know" (Remix) - 3:41
"Time After Time" - 3:53
מיקומי שיא

|   ‏‏‏  מצעדים ודירוגים (1989)> מדינה |   ‏‏‏  מצעדים ודירוגים (1989)> מצעד |   ‏‏‏  מצעדים ודירוגים (1989)> מיקום שיא |   ‏‏‏  מצעדים ודירוגים (1989)>  |
| --- | --- | --- | --- |
|  אוסטרליה | מצעד הסינגלים האוסטרלי | 11 |  |
|  אירופה | אירופה הוט 100 | 16 |  |
|  איטליה | מצעד הסינגלים האיטלקי | 5 |  |
|  אירלנד | מצעד הסינגלים האירי | 13 |  |
|  ארצות הברית | בילבורד הוט 100 | 6 |  |
|  ארצות הברית | מצעד השירים העכשוויים למבוגרים | 43 |  |
|  גרמניה | GfK – טופ 100 | 19 |  |
|  הולנד | מצעד 40 הסינגלים ההולנדיים | 54 |  |
|  הממלכה המאוחדת | מצעד הסינגלים הבריטי | 7 |  |
|  ישראל | מדיה פורסט ישראל | - |  |
|  ניו זילנד | המצעד הניו זילנדי הרשמי | 10 |  |
|  פלנדריה | אולטראטופ 50 | 28 |  |
|  צ'ילה | צ'ילה טופ 20 | 3 |  |
|  צרפת | SNEP | 10 |  |
|  קנדה | קנדה הוט 100 | 8 |  |
|  קנדה | The Record's Retail Singles Chart | 12 |  |
|   ‏‏‏  מצעדי סוף שנה (1989)> מדינה |   ‏‏‏  מצעדי סוף שנה (1989)> מצעד |   ‏‏‏  מצעדי סוף שנה (1989)> מיקום שיא |   ‏‏‏  מצעדי סוף שנה (1989)>  |
| --- | --- | --- | --- |
|  אוסטרליה | מצעד הסינגלים האוסטרלי | 55 |  |
|  אירופה | אירופה הוט 100 | 76 |  |
|  קנדה | קנדה הוט 100 | 90 |  |
גרסתו של רוי אורביסון

המפיק המוזיקלי ג'ף לין השתמש בהקלטותיו של רוי אורביסון משנת 1987 וכלל אותו באלבום King of Hearts, שיצא לאחר מותו. עם זאת, גרסתו של אורביסון לשיר הופיעה לראשונה באלבום האוסף Nintendo: White Knuckle Scorin'. אלבום האוסף יצא בכמה פורמטים, ביניהם פורמט של קלטת שמע.
השיר הופץ כסינגל רשמי בשנת 1992, תוך שנשלח לתחנות הרדיו השונות על מנת לעזור בקידום של במצעדים השונים.
גרסתו של רוי אורביסון > הצלחה מסחרית

השיר הפך ללהיט גדול בממלכה המאוחדת והגיע למקום השביעי במצעד הסינגלים הבריטי והשתווה למיקום של גרסתה של סינדי לאופר שיצאה שלוש שנים קודם לכן. השיר והאלבום גרמו לאורביסון להיכנס מחדש למצעדי הבילבורד למיניהם, תוך שהם זיכו אותו בפרס גראמי.
במצעד השירים שבאירלנד, הצליח השיר להגיע למקום השישי, תוך שנשאר במשך כמה שבועות במצעד עצמו.
גרסתו של רוי אורביסון > וידאו קליפ

לשיר צולם גם וידאו קליפ נלווה, בהשתתפותם של השחקן ג'ייסון פריסטלי והשחקנית ג'ניפר קונלי. השיר עצמו מופיע בסרט "Paperback Hero", בכיכובו של יו ג'קמן.
גרסתו של רוי אורביסון > מיקומי שיא

|   ‏‏‏  מצעדים ודירוגים (1992)> מדינה |   ‏‏‏  מצעדים ודירוגים (1992)> מצעד |   ‏‏‏  מצעדים ודירוגים (1992)> מיקום שיא |   ‏‏‏  מצעדים ודירוגים (1992)>  |
| --- | --- | --- | --- |
|  אוסטרליה | מצעד הסינגלים האוסטרלי | 132 |  |
|  אירופה | אירופה הוט 100 | 25 |  |
|  אירלנד | מצעד הסינגלים האירי | 6 |  |
|  גרמניה | GfK – טופ 100 | 52 |  |
|  הממלכה המאוחדת | מצעד הסינגלים הבריטי | 7 |  |
|  ניו זילנד | המצעד הניו זילנדי הרשמי | 48 |  |
|  קנדה | קנדה הוט 100 | 74 |  |
|  קנדה | מצעד השירים העכשוויים למבוגרים | 31 |  |
גרסתה של סלין דיון

השיר הוקלט על ידי הזמרת-יוצרת הקנדית סלין דיון, עבור אלבום האולפן השמיני שלה בשפה האנגלית, One Heart והופץ כסינגל המוביל מתוכו ב-3 במרץ 2003. השיר היה חלק ממסע פרסום של חברת המכוניות קרייזלר. הקליפ של "I Drove All Night" בוים על ידי פיטר ארנל והופץ בפברואר 2003.
השיר עצמו יצא כסינגל כפול בממלכה המאוחדת, תוך שהבי-סייד שלו היה "One Heart". השיר זכה להצלחה מסחרית חסרת תקדים כאשר היה במקום הראשון במשך חמישה שבועות בקנדה הוט 100, תוך שהוא היה בראש מצעד השירים שבבלגיה (פלנדריה) ושוודיה.
גרסתה של סלין דיון > רקע

בשנת 2003 חתמה קרייזלר עם דיון על עסקה בשווי 14 מיליון דולר לתמיכה במכוניות שלה. החברה חיפשה שיר שיתאים לקמפיין שלה, במטרה להוציא אותו כסינגל שיעזור בקידום המכירות של המכוניות שלה. בילי סטיינברג הכיר את דיון וכתב את עבורה את "Falling into You", שנכלל באלבומה המצליח Falling into You. הוא שלח עותק של הגרסה של רוי אורביסון של "I Drove All Night" לחברת התקליטים שלה, שאהבה את זה ואפשרה לה להקליט את זה בהפקה מחודשת של פייר אסטרום.
היא ביצעה את השיר במופע שלה בלאס וגאס ובהמשך, ההופעה הפכה לפרסומת המרכזית עם קרייזלר. הפרסומות עזרו בצורה רבה למכירות של השירים והאלבומים של דיון, אך לא גרמו למכוניות להימכר בכמויות שציפו שהן ימכרו. בעקבות כך, קרייזלר יצאה מהעסקה והחוזה הסתיים לאלתר.
גרסתה של סלין דיון > סוגה ומשמעות

בגרסתה של דיון, "I Drove All Night" הוקלט כשיר מסוגת הדאנס-פופ. בנוסף, תואר השיר כשיר "דאנס שמשלב בתוכו גם את סוגת הרוק". מבחינה לירית, גרסתה מדברת על מסע שקשור למיניות. היא שרה בבית הראשון, "אולי הייתי צריכה להתקשר אליך קודם, אבל מתתי להגיע אליך / חלמתי בזמן שנסעתי בדרך הארוכה והישרה קדימה". בפזמון היא שרה, "הערתי אותך משנתך כדי להתאהב בך / האם זה בסדר? / נסעתי כל הלילה".
בבית השני דיון שרה פעמיים שורה מסוימת כפי שהיה בהקלטה המקורית של אורביסון. במקום לשיר, "לא משנה לאן אני הולכת אני שומעת את פעימות ליבנו", דיון שרה, "הלב האחד שלנו" ומכאן גם שם האלבום בו גרסתה של דיון נכללה. כמו במקור, גם כאן ביצעה דיון את הפזמון פעמיים וכך נשמעה הגרסה שנשלחה לרדיו ויצאה כסינגל.
גרסתה של סלין דיון > הרכב

גרסתה של דיון ל-"I Drove All Night" נכתבה במפתח של G♯ מינור. בגרסה יש מפעם בינוני-מהיר של 135 פעימות לדקה והקול שלה נע בין 3F♯ ל-E5.
גרסתה של סלין דיון > ביקורת

השיר זכה לביקורות חיוביות מצד מבקרי המוזיקה. העורך הבכיר של AllMusic, סטיבן תומאס ארלוויין טען שהשיר הוא "אחד מהשירים הטובים ביותר מתוך האלבום בו הוא נכלל", תוך ששיבח גם את השיר "Have You Ever Been in Love". רבקה וולבורק טענה ש"הקצב בשיר מונע על ידי מכוניות" וזאת, בנוסף לכך ששיבחה את השיר ואת שירתה של דיון, ואילו דאריל סטרדן מג'אם! כינה אותו כשיר "יורודיסקו שמזכיר במקצת את סגנונה של שר". סל סינקוומני ממגזין סלנט טענה שהסגנון של השיר מזכיר את סגנונה של שר גם כן. דבר שגרם לה להצטרף לדעתו של דאריל סטרדן. צ'אק ארנולד מפיפל כתב כי בשיר דיון "מגלה איפוק מפתיע ביחס לדיווה", תוך שהוסיף כי "נראה שהשיר הותאם בדיוק בשבילה".
בטי קלארק מהגרדיאן כתבה ביקורת שלילית על גרסתה של דיון ואמרה כי: "ביחס למקור, גרסתה של דיון פחות טובה. היא [סלין דיון] לא מצליחה להרים את השיר ואינה משתווה לגרסה המקורית שלו, שהוקלטה על ידי רוי אורביסון". דייוויד בראון מ-EW העניק לשיר ציון של C+, תוך שהפנה ביקורת מעורבת כלפי גרסתה של דיון.
גרסתה של סלין דיון > הצלחה מסחרית

בקנדה, השיר הגיע ישר למקום הראשון במצעד קנדה הוט 100, ובילה 5 שבועות רצופים בצמרת המצעד. "I Drove All Night" היה סינגל הרדיו השלישי של דיון שהצליח להיכנס למצעד הבילבורד הוט 100, שם הגיע בשיאו למקום ה-45 בלבד. השיר הופץ על גבי תקליטור כמה ימים לאחר מכן, מה שגרם לו להגיע למקום ה-26 במצעד השירים המסחריים של בילבורד. בעקבות מספר רמיקסים שנעשו לשיר והושמעו ללא הרף במועדונים בארצות הברית, הוא הצליח להגיע למקום השני במצעד שירי הדאנס קלאב.
באוסטרליה השיר הופיע לראשונה במקום ה-22 במצעד המוזיקה האוסטרלי, ב-16 במרץ 2003. בשבוע שלאחר מכן, השיר ירד למקום ה-35 והוא חווה שם עליות ומורדות, תוך שעלה מהמקום ה-44 למקום ה-43. מאוחר יותר, השיר ירד למקום ה-49, אך עלה בהמשך למקום ה-38, בשבוע שלאחר מכן. בסך הכול, הוא שהה 10 שבועות במצעד וקיבל את תואר הזהב על ידי איגוד תעשיית ההקלטות האוסטרלי. בניו זילנד, הופיע לראשונה במקום ה-48 במצעד הסינגלים של המדינה, ב-2 במרץ 2003. בשבוע שלאחר מכן, עלה למקום ה-46, ואילו בשבוע השלישי הוא קפץ למקום ה-30. לאחר מכן, ירד למקום ה-32 ובהמשך הצליח להישאר במשך שבועיים במקום ה-31. לבסוף, ב-20 באפריל 2003, הגיע למקום ה-24. השיר שהה תשעה שבועות במצעד.
השיר זכה להצלחה רבה עוד יותר במצעד הסינגלים הבלגי של פלנדריה, שם הופיע לראשונה במקום ה-14, ב-8 במרץ 2004. בשבוע שלאחר מכן, קפץ השיר למקום הרביעי ואילו בשבוע השלישי הגיע לראש המצעד. הוא שהה בעשירייה הראשונה במשך עשרה שבועות רצופים וחמישה עשר שבועות בסך הכול במצעד עצמו. הוא קיבל את תואר הפלטינה, על מכירות של למעלה מ-50,000 עותקים במדינה. השיר זכה להצלחה גדולה גם בשוודיה והופיע במקום הראשון במצעד הסינגלים השוודי ב-20 במרץ 2003. עם זאת, בשבוע שלאחר מכן ירד למקום ה-12 ובשבוע השלישי שלו ירד למקום ה-13. בשבוע הרביעי קפץ למקום השביעי, תוך שירד ועלה מספר פעמים. השיר שהה 17 שבועות במצעד. במצעד הסינגלים הדני, השיר הופיע לראשונה במקום השני, שם הוא נשאר במשך שלושה שבועות רצופים. מאוחר יותר, הוא ירד למקום החמישי ואילו בשבוע שלאחר מכן הוא ירד למקום השישי, שם הוא נשאר שבוע נוסף.
בצרפת, השיר לא הגיע לעשרים הראשונים. הוא הופיע לראשונה במקום ה-89 במצעד הרשמי של המדינה, אך ירד למקום ה-94 בשבוע השני ולמקום ה-97 בשבוע השלישי. ב-26 באפריל 2003, זכה להצלחה מחודשת כאשר הצליח להתברג מחדש במצעד, והפעם במקום ה-22. הוא שהה 11 שבועות לא רצופים במצעד בסך הכול.